שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

כרזת משחק המחשב באנגלית
**אליס בארץ הפלאות** (באנגלית: **Alice in Wonderland**) הוא סרט פנטזיה והרפתקאות אמריקאי, המשלב אנימציה ממוחשבת עם לייב אקשן, בבימויו של טים ברטון ונכתב על ידי לינדה וולוורטון. בסרט מככבים ג'וני דפ, אן האת'וויי, הלנה בונהם קרטר, קריספין גלובר ומיה וסיקובסקה כאליס קינגסלי.

הסרט המשך ישיר ל"עליסה בארץ הפלאות" מ-1951.

הפקה
----

הסרט נעשה בהשראת ספרו משנת 1865 של לואיס קרול "הרפתקאות אליס בארץ הפלאות" והמשכו משנת 1871 "מבעד למראה ומה אליס מצאה שם". וסיקובסקה משחקת את אליס בת ה-19, אשר 13 שנה לאחר הביקור הקודם שלה, חוזרת בפעם הראשונה כאישה צעירה. היא מגלה שהיא היחידה שיכולה לעצור את ג'ברווקי, יצור דמוי דרקון שנשלט על ידי המלכה האדומה המשליטה טרור בתושבי ארץ תחתית.

אולפני Sony Pictures Imageworks יצרו את רצפי האפקטים החזותיים בתלת מימד. אך הבמאי והמפיק בחרו לצלם במצלמות קונבנציונליות, ולהמיר את הצילומים לתלת-ממד במהלך הפוסט-פרודקשן. הם הסבירו שמצלמות תלת-ממד היו יקרות מדי ו"מגושמות" לשימוש, והם הרגישו שאין הבדל בין קטעי וידאו שהומרו לתלת מימד לאלו שצולמו בפורמט זה מראש. 

לקראת צאתו לאקרנים נתקל הסרט בקשיי הפצה עקב סכסוך כספי בין סוני לרשתות בתי הקולנוע. בנוסף קיבל הסרט ביקורות מעורבות. 

למרות הביקורות המעורבות, הסרט גרף 41 מיליון דולר ביום ההקרנה הראשון, כ-430 מיליון דולר לאחר עשרה ימים ומיליארד דולר בסך הכל. בטקס פרסי האקדמיה ה-83, הסרט זכה בפרס בימוי אמנות הטוב ביותר ובפרס עיצוב תלבושות הטוב ביותר.

פסקול הסרט יצא לאור במקביל להקרנת הסרט בבתי הקולנוע.

במאי 2016 יצא לאקרנים סרט ההמשך "אליס מבעד למראה".

עלילה
-----

אליס קינגסלי בת ה-19 מוטרדת מחלום מוזר וחוזר ואבלה על אובדן אביה האהוב. היא משתתפת במסיבת גן באחוזת לורד אסקוט, שם היא מתמודדת בהצעת נישואין לא רצויה ובציפיות המחניקות של החברה בה היא חיה. לא בטוחה כיצד להגיב, ומבולבלת יותר ויותר, היא בורחת ורודפת אחרי ארנב בז'קט כחול, ובטעות נופלת לתוך חור גדול. היא מועברת לעולם בשם ארץ הפלאות, שם מקבלים את פניה הארנב הלבן, הנמנמנית, הדודו, וטווידלדם וטווידלדי. הם מתווכחים על זהותה כ"אליס הנכונה" שמנובאת כמי שתחסל את הג'ברווקי של המלכה האדומה ותחזיר את השלטון למלכה הלבנה. הקבוצה לאחר מכן מותקפת על ידי בַנְדֶרְצְבַט וקבוצה של קלפים חיילים בראשותו של נסיך הלבבות. אליס בורחת ונמלטת אל היער.

הנסיך מודיע למלכה האדומה שאליס חזרה לארץ הפלאות ומאיימת על שלטונה שלה, והחיילים מצווים למצוא את אליס באופן מיידי. בינתיים, אליס משוטטת ופוגשת את החתול צ'שייר, שלוקח אותה לארנביב והכובען המטורף. בדרך לארמון המלכה הלבנה, הכובען מספר על שלטונה של המלכה האדומה, ומעיר שאליס היא לא כמו שהייתה פעם. הכובען עוזר לאליס לא להיתפס בכך שהוא מאפשר לעצמו להיתפס במקום. מאוחר יותר, אליס נמצאת על ידי ביהארד, כלב דם, שרוצה לקחת אותה למלכה הלבנה, אבל אליס מתעקשת לעזור לכובען, אז הם הולכים לטירה של המלכה האדומה.

כאשר היא קטנה במיוחד, היא מגיעה לחצר הטירה, ורואה את המלכה משחקת קרוקט, ואז נחבט לעברה קיפוד. היא משחררת את הקיפוד, בעוד הארנב הלבן נשלח להביא חזרה את ה'כדור'. הוא נותן לה חלק מעוגה שתגדיל אותה, אך היא נותנת שתי נגיסות ולכן גדלה יותר מדי. המלכה האדומה אינה מודעת לזהותה האמיתית של אליס, ולכן מברכת אותה כאורחת, בעיקר מכיוון שהיא גדלה וכעת ראשה גדול (ראשה של המלכה האדומה מוצג כגדול יחסית לגופה), ואף מצווה להכין לה בגדים מתאימים, גם אם יהיו עשויים וילונות. אליס מגלה כי החרב הספירלית (הנשק היחיד המסוגל להרוג את הג'ברווקי) נמצאת בתיבה בתוך המאורה של הבַנְדֶרְצְבַט. הנסיך מנסה בגסות לפתות את אליס, אבל היא דוחה אותו. מאוחר יותר היא מצליחה להחזיר את החרב ומתיידדת עם הבַנְדֶרְצְבַט. הנסיך מוצא אותה עם החרב ומנסה לעצור אותה. אליס נמלטת על גבי הבַנְדֶרְצְבַט ונותנת את החרב למלכה הלבנה. חתול הצ'שייר מציל את הכובען מהוצאה להורג, והכובען קורא למרד נגד המלכה האדומה. המרד במהרה נפסק על ידי הציפור ג'אבג'אב. ההתנגדות בורחת לטירה של המלכה הלבנה, ושני הצבאות מתכוננים לקרב. אליס עדיין לא בטוחה לגבי הציפייה שלה להיות הנבחרת של המלכה הלבנה, ופוגשת את אבשלם הזחל. הוא מזכיר לאליס את הביקור האחרון שלה בארץ תחתית (אשר קראה בטעות כ"ארץ הפלאות" אז) שלוש עשרה שנה קודם לכן, ומסייע להביא לה את האומץ להילחם בג'ברווקי ולהשיג "מה שהיא חייבת לעשות", בעוד הוא הופך להיות גולם.

יום הקרב מגיע, ושתי המלכות מאספות את צבאותיהן על שדה קרב הדמוי כלוח שחמט ושולחות את הנבחרים שלהן (אליס הלבושה בשריון וג'ברווקי בהתאמה) להכריע את גורלה של ארץ הפלאות. מעודדת את עצמה עם דבריו של אביה המנוח, אליס מצליחה להרוג את הג'ברווקי. המלכה הלבנה אומרת כי פשעיה של המלכה ראויים לעונש מוות, אך היא עוד דוגלת באמונתה שלא לפגוע באף יצור חי, לכן מגרשת את המלכה האדומה והנסיך לגלות נצחית כאשר הם מחוברים באזיקים, ונותנת לאליס בקבוקון עם הדם של הג'ברווקי בתוכו, שייקח אותה הביתה. הכובען מציע שהיא יכולה להישאר בארץ תחתית, אבל היא מחליטה שהיא חייבת לחזור ומבטיחה שהיא תשוב.

אליס חוזרת הביתה, שם היא נעמדת מול משפחתה ומבטיחה לחיות את חייה בתנאים שלה. לורד אסקוט מתרשם ולוקח אותה כמתלמדת שלו, עם הרעיון של הקמת דרכי מסחר ימיות לסין. כשהסיפור מסתיים, אליס מתכוננת לשוט על אוניית מסחר. אבשלם, עכשיו פרפר, נוחת על כתפה. אליס מזהה אותו ומברכת אותו לפני שהוא מתעופף משם.

שחקנים ודמויות
--------------

| שם הדמות | שם השחקן/ית או המדבב/ת במקור | מדבב/ת בגרסה העברית |
| --- | --- | --- |
| הכובען המטורף | ג'וני דפ | עידו מוסרי |
| המלכה הלבנה | אן האת'וויי | שרון שחל |
| המלכה האדומה | הלנה בונהם קרטר | שרית וינו אלעד |
| נסיך הלבבות | קריספין גלובר | דור צויגנבום |
| אליס קינגסלי | מיה וסיקובסקה | משי קלינשטיין |
| טווידלדם וטווידלדי | מאט לוקאס | יואב בר-לב |
| דודה איימוג'ין | פרנסס דה לה טור | שפרירה זכאי |
| הלן קינגסלי | לינדזי דאנקן | אורנה כץ |
| ליידי אסקוט | ג'רלדין ג'יימס | ענת ניב |
| לורד אסקוט | טים פיגוט-סמית | אוהד שחר |
| צ'ארלס קינגסלי | מרטון קסוקס | לירון ברנס |
| הזחל | אלן ריקמן | אמיר אוריין |
| חתול צ'שייר | סטיבן פריי | דב רייזר |
| הארנב הלבן | מייקל שין | עמי מנדלמן |
| ביהארד | טימותי ספול | אריה צ'רנר |
| נמנמנית | ברברה וינדסור | נורית כהן |
| ג'ברווקי | כריסטופר לי | יורם יוספסברג |
| דודו | מייקל גוף | צביקה שוורצברג |
| תליין | ג'ים קרטר |  |
| פרחים מדברים | אימלדה סטאונטון |  |
| ארנביב | פול וייטהאוס | צביקה פורמן |

מוזיקה
------

### פסקול


| מס' | שם | משך |
| --- | --- | --- |
| 1. | Alice's Theme | 5:07 |
| 2. | Little Alice | 1:34 |
| 3. | Proposal/Down the Hole | 2:58 |
| 4. | Doors | 1:51 |
| 5. | Drink Me | 2:48 |
| 6. | Into the Garden | 0:50 |
| 7. | Alice Reprise #1 | 0:26 |
| 8. | Bandersnatched | 2:42 |
| 9. | Finding Absolem | 2:41 |
| 10. | Alice Reprise #2 | 0:28 |
| 11. | The Cheshire Cat | 2:07 |
| 12. | Alice and Bayard's Journey | 4:04 |
| 13. | Alice Reprise #3 | 0:24 |
| 14. | Alice Escapes | 1:07 |
| 15. | The White Queen | 0:36 |
| 16. | Only a Dream | 1:25 |
| 17. | The Dungeon | 2:18 |
| 18. | Alice Decides | 3:14 |
| 19. | Alice Reprise #4 | 1:01 |
| 20. | Going to Battle | 2:41 |
| 21. | The Final Confrontation | 1:41 |
| 22. | Blood of the Jabberwocky | 2:34 |
| 23. | Alice Returns | 3:14 |
| 24. | Alice Reprise #5 | 2:56 |

### משחק מחשב

 ערך מורחב – **אליס בארץ הפלאות (משחק מחשב)**  

ב-23 ביולי שנת 2009, חברת disney interactive studios הודיעה שיהיה משחק מחשב על "אליס בארץ הפלאות" שמפותח על ידי חברה צרפתית. המשחק מתוכנן לצאת לשיווק בחנויות באותו שבוע של הסרט. המשחק יהיה מבוסס על הסרט, ובנוסף יכלול אתגרים שדורשים חשיבה עצמאית.

### *Almost Alice*

*Almost Alice* הוא אלבום אוסף של שירים שיצרו אמנים שונים בהשראת הסרט. הסינגל הראשון מתוכו, "Alice" מאת אבריל לאבין, יצא ב-27 בינואר 2010, בתוכנית הרדיו של ראיין סיקרסט. האלבום יצא ב-2 במרץ 2010.

סרט המשך
--------

 ערך מורחב – **אליס בארץ הפלאות: מבעד למראה**  

ב-7 בדצמבר 2012 אושר על הפקת סרט המשך ובמאי אותה שנה הוכרז שם הסרט "אליס מבעד למראה". ג'וני דפ אישר את השתתפותו בסרט ההמשך בתפקיד הכובען, מיה וסיקובסקה תגלם את אליס והלנה בונהם קרטר תשוב לגלם את המלכה האדומה. בנובמבר 2013 אושר כי הסרט ייצא לאקרנים ב-27 במאי 2016 בבימויו של ג'יימס בובין. לסרט לוהקו גם השחקנים ריס איוואנס וסשה ברון כהן. צילומי הסרט החלו בקיץ 2014.

ראו גם
------

* אליס בארץ הפלאות (סרט, 1903)
* עליסה בארץ הפלאות (סרט, 1951)
* עליסה בארץ הפלאות (סרט, 1988)

קישורים חיצוניים
----------------

ויקישיתוף מדיה וקבצים בנושא **אליס בארץ הפלאות** בוויקישיתוף
* 

* אתר האינטרנט הרשמי של אליס בארץ הפלאות

* "אליס בארץ הפלאות", במסד הנתונים הקולנועיים IMDb (באנגלית)

* "אליס בארץ הפלאות", באתר נטפליקס

* "אליס בארץ הפלאות", באתר AllMovie (באנגלית)

* "אליס בארץ הפלאות", באתר Rotten Tomatoes (באנגלית)

* "אליס בארץ הפלאות", באתר Box Office Mojo (באנגלית)

* "אליס בארץ הפלאות", באתר Metacritic (באנגלית)

* "אליס בארץ הפלאות", באתר אידיבי

* "אליס בארץ הפלאות", באתר דיסני+ סרטים (באנגלית)

* "אליס בארץ הפלאות", במסד הנתונים הקולנועיים KinoPoisk (ברוסית)

**ביקורות**

* אורי קליין, אליס בארץ הפלאות: להיט קופתי גדול אבל עלבון למקור, באתר הארץ, 22 במרץ 2010
* לארי רוטר, ניו יורק טיימס, אליס בארץ הפלאות: כבר לא הגרסה הילדותית של דיסני, באתר הארץ, 5 במרץ 2010
* ליבי בגנו, עכבר העיר, אליס בארץ הפלאות: איך הפך טים ברטון ילדה חולמנית ללוחמת פמיניסטית, באתר הארץ, 19 במרץ 2010
* ענת טוריסקי, ‏השתלטות עוינת על ארץ הפלאות, באתר גלובס, 18 במרץ 2010
* אדר כהן, לונדון, סיפורי פלאות, באתר ynet, 12 במרץ 2010
* אמיר קמינר, דרים טים, באתר ynet, 17 במרץ 2010
* ארז דבורה, אליס בארץ הבלהות, באתר ynet, 19 במרץ 2010
* אבנר שביט‏, מה הפלא?, באתר וואלה!‏, 19 במרץ 2010
* אורון שמיר, עכבר העיר, הספר היה יותר טוב: עשה ואל תעשה בעיבודי ספרים לקולנוע, באתר הארץ, 19 ביוני 2011

הערות שוליים
------------

1. ↑  סיימון הטנסטון | הגרדיאן, אליס בארץ הפלאות: הלנה בונהם-קרטר על העבודה לצד בעלה, באתר הארץ, 1 במרץ 2010
2. ↑  נטע אחיטוב, עכבר העיר תל אביב, אליס בארץ הפלאות: מהו הסוד מאחורי יצירת המופת של לואיס קרול?, באתר הארץ, 18 במרץ 2010
3. ↑  עופר אדרת, מעצב הדמויות של "אליס בארץ הפלאות" על תהליך היצירה, באתר הארץ, 14 במרץ 2010
4. ↑  הגרדיאן ונירית אנדרמן, "אליס בארץ הפלאות" כבר נתקל בקשיים, באתר הארץ, 24 בפברואר 2010  
פייננשל טיימס, ‏בתי-קולנוע רבים באירופה יחרימו את הסרט "עליסה בארץ הפלאות", באתר גלובס, 20 בפברואר 2010
5. ↑  חן חדד, עכבר העיר, אז מה חושבים המבקרים על "אליס בארץ הפלאות"?, באתר הארץ, 9 במרץ 2010
6. ↑  מתן אברמוביץ', עכבר העיר, "אליס בארץ הפלאות" גרף 41 מיליון דולר ביום ההקרנה הראשון, באתר הארץ, 7 במרץ 2010
7. ↑  איתמר זהר, הכנסות "אליס בארץ הפלאות" בעולם: כ-430 מיליון דולר בעשרה ימים, באתר הארץ, 15 במרץ 2010
8. ↑  אור סיגולי, עכבר העיר, אוסקר 2011: כמה צפוי, ככה מאכזב, באתר הארץ, 28 בפברואר 2011
9. ↑  ניב הדס, הפסקול של "אליס בארץ הפלאות": אליס בארץ הקלישאות, באתר הארץ, 24 במרץ 2010
10. ↑  אתר למנויים בלבד אורי קליין, "אליס מבעד למראה" לא מצליח להעביר אל הבד את הקסם והשנינות של הספר, באתר הארץ, 29 במאי 2016

| יצירותיו של טים ברטון |
| --- |
| סרטים באורך מלא | ההרפתקה הגדולה של פי ווי הרמן (1985) • ביטלג'וס (1988) • באטמן (1989) • המספריים של אדוארד (1990) • באטמן חוזר (1992) • אד ווד (1994) • הפלישה ממאדים (1996) סליפי הולו (1999) • כוכב הקופים (2001) • סיפורי דגים (2003) • צ'ארלי בממלכת השוקולד (2005) • חתונת הרפאים (2005) • סוויני טוד: הספר השטן מרחוב פליט (2007) • אליס בארץ הפלאות (2010) • צללים אפלים (2012) • פרנקנוויני (2012) • עיניים גדולות (2014) • המעון של מיס פרגרין לילדים משונים (2016) • דמבו (2019) |
| סרטים קצרים | האי של דוקטור איגור (1971) • מתקפת מפלצת הסלרי (1979) • וינסנט (1982) • הנזל וגרטל (1983) • פרנקנוויני (1984) • ‏Stainboy‏ (2000) |
| סדרות טלוויזיה | ונסדיי (2022) |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16191897p (data)
* GND: 7691842-7
* LCCN: no2010015477
* MusicBrainz release group: b1c1fdc0-2210-425a-8af3-e73289eb6d6f
* NKC: unn2010573016
* VIAF: 174883897
* WorldCat (עם VIAF): 174883897

 |